31995R2700
L 280/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2700/95 НА КОМИСИЯТА
от 22 ноември 1995 година
за коригиране на Регламент (ЕО) № 1802/95 относно изменение на регламентите, в които преди 1 февруари 1995 година са фиксирани определени цени и суми на пазара на мляко и млечни продукти, чиято стойност в екю е била променена в резултат на отменянето на коригиращия фактор за земеделските обменни курсове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1538/95 (2), и по-специално член 5в, параграф 7 от него,
като има предвид, че един пропуск трябва да бъде коригиран в приложението към Регламент (ЕО) № 1802/95 на Комисията (3);
като има предвид, че мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 1802/95 на Комисията следният ред се добавя след Регламент (ЕИО) № 1158/91 и преди Регламент (ЕИО) № 3378/91:
(екю)
1
2
3
4
5
Регламент
Позовавания
Предишна сума с промяна
Нова сума без промяна
Нова сума, приложима от 1 септември 1995 г.
„(ЕИО) № 1637/91
Член 2, параграф 5
10
12,08
12,08“
Член 2
Настоящият регламент влиза в сила в деня след датата на публикуването му в Официален вестник на Европейските общности.
Той се прилага за сумите, конвертирани в национална валута от пазарната 1995/96 година нататък.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 ноември 1995 година.